Møteprotokoll

Kroer menighetsråd

|  |  |
| --- | --- |
| Møtedato: | 04.03.2025 kl. 19:00 |
| Møtested: | Kroer kirkestue |
| Arkivsak: | 23/06412 |
|  |  |
| Til stede: | Asbjørn Rønning, Inger-Lise Norseth Stubberud, Svend Kristian Martinsen, Gro Elin Vinnes Tutturen, Karin Marie Mcgregor, Tom Egil Nordengen (sokneprest), Linda Janson-Haddal (daglig leder) |
|  |  |
| Møtende varamedlemmer: | Hans Gåvim Aschim, Anders Magnus Mjøs |
|  |  |
| Forfall: | Olav Albert Høibø |
|  |  |
| Andre: |  |
|  |  |
| Protokollfører: | Linda Janson-Haddal |
|  |  |

|  |  |  |
| --- | --- | --- |
| **SAKSLISTE** | | Side |
| **Godkjenning av innkalling og saksliste** | | |
| **Godkjenning av protokoll** | | |
| **Saker til behandling** | | |
| [9/25](#CaseRef258556) | Årsregnskap for 2024 | 2 |
| [10/25](#CaseRef258565) | Årsmelding for 2024 | 2 |
| [11/25](#CaseRef258560) | Forberede årsmøte | 3 |
| [12/25](#CaseRef258567) | 17. mai i Kroer kirke | 4 |
| [13/25](#CaseRef258569) | Kroer kirke 100 års jubileum | 4 |
| **Orienteringssaker** | | |
| [14/25](#CaseRef259024) | Minnegave etter Thorbjørn Bjerke | 6 |
| **Eventuelt** | | |
|  | Plakattavlens plassering | 6 |
|  | Vaffeljern til kirkestua | 6 |
|  | Vippsplakat og kurv - kirkekaffe | 6 |
|  | Bikuber på gravplassen | 7 |

Kroer, 06.03.2025

|  |  |
| --- | --- |
| Asbjørn Rønning  Leder | Linda Janson-Haddal  Sekretær |

Godkjenning av innkalling og saksliste

Godkjenning av protokoll

Saker til behandling

9/25 Årsregnskap for 2024

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 04.03.2025 | 9/25 |

**Saksorientering**

Vedlagt følger årsregnskap for 2024, som gjennomgås av MR før møtet.

Eventuelle spørsmål til årsregnskapet sendes Linda på e-post innen 01.03.25.

**Forslag til vedtak**

Årsregnskap for 2024 vedtas av Kroer menighetsråd.   
Mindreforbruk på kr. 35.556 overføres til disposisjonsfond.

Møtebehandling

Vedtak

Årsregnskap for 2024 vedtas av Kroer menighetsråd.   
Mindreforbruk på kr. 35.556 overføres til disposisjonsfond.

10/25 Årsmelding for 2024

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 04.03.2025 | 10/25 |

**Saksorientering**

Årsmelding 2024 er vedlagt innkallingen, for gjennomgang før møtet.

Årsmeldingen trykkes opp i 30 eksemplarer til årsmøtet. Den distribueres på nettside og Facebook så snart den er klar. Det er mulig å få en svart/hvit-kopi ved å henvende seg på kirkekontoret.

**Forslag til vedtak**

MR vedtar årsmelding for 2024.

Møtebehandling  
MR ønsker at årsmeldingen trykkes i 20 eksemplarer til årsmøtet.

Vedtak

MR vedtar årsmelding for 2024.

11/25 Forberede årsmøte

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 04.03.2025 | 11/25 |

**Saksorientering**

Årsmøtet er fastsatt til 6. april, ca. kl. 12.30.

Årsmøtet vil annonseres i Menighetsbladet som kommer ut 3. april. Det er annonsert på nettside, Facebook og på kunngjøringer med svarfrist 10. mars.

MR planlegger og fordeler oppgaver til årsmøtet:

• Årsmelding 2024 - utdrag legges frem for årsmøtet

• Regnskap 2024 tas til orientering

• Budsjett og planer for 2025 presenteres

• Saker til årsmøtet fra MR

• Valg av møteleder og referent, samt to til å undertegne protokoll

**Forslag til vedtak**

MR vedtar følgende:

NN leder årsmøte.

NN presenterer årsmelding 2024.

NN presenterer regnskap for 2024.

NN presenterer budsjett og planer for 2025.

Sak om …. presenteres av….

NN er referent.

To personer til å underskrive protokollen forespørres blant deltakerne.

Møtebehandling  
Eventuelle innspill fra møtet i Kroer kirke 3. april, kan tas opp på årsmøtet.

Vedtak

MR vedtar følgende:

Asbjørn leder årsmøte og presenterer utdrag fra årsmelding 2024, samt budsjett og planer for 2025 (forestående jubileum og musikalske tilbudet).

Linda presenterer regnskap for 2024 og er referent.

To personer til å underskrive protokollen forespørres blant deltakerne.

12/25 17. mai i Kroer kirke

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 04.03.2025 | 12/25 |

**Saksorientering**

MR diskuterer hva som bør arrangeres 17. mai 2025, og fordeler oppgaver.

**Forslag til vedtak**

Saken legges frem uten forslag til vedtak.

Møtebehandling

Svend Kristian rigger og kjøper is. Linda oppdaterer plakat fra 2024.

Vedtak

MR ønsker samme type arrangement/kirkekaffe som i 2024.

13/25 Kroer kirke 100 års jubileum

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 04.03.2025 | 13/25 |

**Saksorientering**

MR jobber videre med jubileet.

**Forslag til vedtak**

Saken tas til orientering.

Møtebehandling

Asbjørn orienterte om at det jobbes godt i komiteen.

Informasjon/plakater/Invitasjon:

* Det er sendt ut noen invitasjoner, flere vil få invitasjon til 27/4, samt program på e-post denne uka (MR gjennomgikk liste over de som skal inviteres).
* Ordfører, varaordfører, kommunedirektør og kultursjefen har meldt at de kommer
* Det vil bli levert ut en flyer med neste menighetsblad
* Det vil bli postet fortløpende i SoMe
* Det er hengt opp plakater rundt i Kroer
* Programmet er lagt på Ås kommunes app og nettside, samt på skjerikirka.no og på vår nettside
* Mamens hefte fra 1985 og nytt hefte for 1985-2025, laget av Svend Kristian kopieres opp i 100 eksemplarer hver. Linda sjekker om og hva vi eventuelt må betale for det

3. april: Talkshow i kirka:

* Det bør reklameres for dette arrangementet, ettersom menighetsbladet akkurat kommer for sent
* Kirken den er et gammelt hus, skal synges, Svend-Kristian avklarer om kantor Anne Christine kan spille til
* Panelet består av: Helga Byfuglien, Marianne Røed, Kjerstin Jensen og Asbjørn. Halvor Nordhaug innleder, mens Sigrid Hjørnegård leder samtalen
* Det åpens for spørsmål/kommentarer fra salen
* Det er ønskelig å avslutte kvelden med «kirkekaffe», minimum kaffe og twist, Asbjørn sjekker om Moer sykehjem kan levere kake/kringle

26. april: Aktiviteter i og rundt kirka:

* Karin har hovedansvar denne dagen, hun gir Linda informasjon til plakaten
* Jane Christin (kapellan) og Linda lager en natursti
* Inger Lise kan distribuere invitasjoner via barnehagen på Vellet
* Knerten barnehage bør også inviteres

27. april: Jubileumsgudstjeneste og fest på Kroer vel:

* Avklaring rundt gudstjenesten:
  + Tidsramme: maks 70 min
  + Inngangsprosesjon med tidligere prester?
  + Med nattverd
  + Taler/hilsener tas på vellet
* Fordeling av arbeidsoppgaver:
  + Sittegrupper: Svein Bjerke
  + Pynting på vellet: Åse Snåre
  + Ansvarlig for kjøkken: Cathrine Glende
  + Mat: Inderøy sodd bestilles og hentes på Coop Xtra, Raveien av Asbjørn
  + Kaker: det finnes en liste over kakebakere/dugnadsgjeng

Vedtak

Saken tas til orientering.

Orienteringssaker

14/25 Minnegave etter Thorbjørn Bjerke

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 04.03.2025 | 14/25 |

**Saksorientering**

Kroer menighet fikk kr. 40.327,- i minnegave etter begravelsen til Thorbjørn Bjerke.

MR starter drøfting om eventuelt øremerket formål.

Til informasjon: det er satt inn annonse med takk for minnegaven i Menighetsbladet nr. 1 – 2025.

**Forslag til vedtak**

Saken tas til orientering

Møtebehandling

Vedtak

Saken tas til orientering

Eventuelt

**Plakattavlens plassering**

Plakattavlen plasseres inntil veggen mellom dørene på kirkestua, i tillegg lages det en platting mellom «rampene». Lampen flyttes slik at den lyser på plakattavlen.

**Vaffeljern til kirkestua**

Det skal kjøpes inn to doble vaffeljern til kirkestua. Gro Elin sjekker hvordan vaffeljern og Svend Kristian kjøper de.

**Vippsplakat og kurv – kirkekaffe**  
Vippsplakaten henges på veggen, det lages en «hylle» for kurven, eller gjerne en bøsse/lukket boks.

**Bikuber på gravplassen**  
MR er orientert om at vi mottok et brev 03.03.2025. Saken tas opp på neste møte.